b"\n_START_ARTICLE_\nIrving Saladino\n_START_PARAGRAPH_\nIrving Saladino (s\xc3\xbcndinud 23. jaanuaril 1983 Col\xc3\xb3nis) on Panama kergej\xc3\xb5ustiklane (kaugush\xc3\xbcpe).  _NEWLINE_Noorena harrastas Saladino kergej\xc3\xb5ustiku k\xc3\xb5rvalt ka pesapalli, kuid siiski j\xc3\xa4i ta kergej\xc3\xb5ustiku juurde. Tema esimene treener oli endine pikamaajooksja Florencio Aguilar, kes avastas tema talendi kaugush\xc3\xbcppajana. Esimestel rahvusvahelistel v\xc3\xb5istlustel Guatemalas 2002. aastal h\xc3\xbcppas ta 7.51, sai Barbadoses Kesk-Ameerika ja Kariibi noort meistriv\xc3\xb5istlustel pronksi tulemusega 7.39, kuid pidi pettuma Jamaicas Kindstonis peetud noorte maailmameistriv\xc3\xb5istlustel, mitte j\xc3\xb5udmise p\xc3\xa4rast finaali._NEWLINE_2003. aastal v\xc3\xb5itis ta L\xc3\xb5una-Ameerika meistriv\xc3\xb5istlustel pronksmedali tulemusega 7.46. 2004. aastal Saladino h\xc3\xbcppas Bogot\xc3\xa1s 2600 m k\xc3\xb5rgusel merepinnast 8.12 ja p\xc3\xa4\xc3\xa4ses Ateena ol\xc3\xbcmpiam\xc3\xa4ngudele, kus ta ei p\xc3\xa4\xc3\xa4senud 7.42 kvalifikatsiooniv\xc3\xb5istlusest edasi. Ol\xc3\xbcmpiam\xc3\xa4ngude ajal pakuti talle v\xc3\xb5imalust harjutada S\xc3\xa3o Paulo treeningukeskuses Brasiilias, kus teda hakkas treenima N\xc3\xa9lio Moura. Tulemused hakkasid m\xc3\xa4rgatavalt paranema, kui 2005. aasta aprillis h\xc3\xbcppas ta riigi rekordiks 8.18 ja hiljem 2,3 meetrit sekundis puhunud taganttuulega 8.51. Mais parandas ta Santiagos riigi rekordiks 8.26 ja veel Sevillas 8.29. Hiljem aga sai ta vigastada ja ei saanud pikka aega v\xc3\xb5istelda. Siiski Helsingi maailmameistriv\xc3\xb5istlustel ta v\xc3\xb5istles ja j\xc3\xb5udis finaali, kus h\xc3\xbcppas tuule toetusel tulemusega 8.20 end kuuendaks. _NEWLINE_2006. aasta algas tal edukalt, kui ta kordas veebruaris oma Panama rekordit 8.29. M\xc3\xa4rtsis sisemaailmameistriv\xc3\xb5istlustel Moskvas h\xc3\xbcppas ta j\xc3\xa4lle 8.29, mis andis talle h\xc3\xb5bemedali \xc3\xbche sentimeetrise kaotusega ghanalase Ignisious Gaisahile. Suvistel v\xc3\xb5istlustel valitses ta v\xc3\xb5imsalt kaugush\xc3\xbcppev\xc3\xb5istlustel. Ta v\xc3\xb5itis kuuest Kuldliiga etapist viis ja h\xc3\xbcppas juba mais Rio de Janeiros uue riigi rekordi ja hooaja parimaks j\xc3\xa4\xc3\xa4nud tulemuse 8.56. Ta v\xc3\xb5itis ka septembris Ameerika koondise koosseisus maailmakarikav\xc3\xb5istlustel Ateenas._NEWLINE_2007. aasta MM-il Osakas Saladino v\xc3\xb5itis kuldmedali, olles \xc3\xbchtlasi esimene panamalane, kes on v\xc3\xb5itnud MM-il medali. Ta v\xc3\xb5itis v\xc3\xb5istluse uue Panama ja L\xc3\xb5una-Ameerika rekordiga 8.57. Viimases voorus m\xc3\xb6\xc3\xb6dus itaallane Andrew Howe v\xc3\xb5istlust juhtinud Saladinost \xc3\xbche sentimeetriga h\xc3\xbcpates 8.47, kuid viimase h\xc3\xbcppajana m\xc3\xb6\xc3\xb6dus Saladino j\xc3\xa4lle Howe'ist ja h\xc3\xbcppas end v\xc3\xb5itjaks. _NEWLINE_24. mail 2008 h\xc3\xbcppas ta Hengelo kergej\xc3\xb5ustikuv\xc3\xb5istlustel uueks Panama ja L\xc3\xb5una-Ameerika rekordiks 8.73._NEWLINE_2008. aasta suveol\xc3\xbcmpiam\xc3\xa4ngudel Pekingis tuli ta ol\xc3\xbcmpia\xc3\xb5itjaks tulemusega 8.34.\n_START_SECTION_\nIsiklikku\n_START_PARAGRAPH_\nSaladino on 176 cm pikk ja kaalub 70 kg."